Ann Eliza Worcester Robertson

Ann Eliza Worcester Robertson (Brainerd misioa, Tennessee, 1826ko azaroaren 7a – Muskogee, Oklahoma, 1905eko azaroaren 19a) estatubatuar misiolari eta hizkuntzalaria izan zen.

 Bizitza 
Ann Eliza Worcester 1826ko azaroaren 7an jaio zen Brainerd misioan, Tennesseen, Samuel Worcester misiolari kristauaren eta Ann Orr Worcesterren alaba. Garai hartan, bere aita misiolari lana egiten ari zen txerokien artean.Ann bederatzi urte zituenean, txeroki tribua gaur egungo Oklahomara lekualdatu zen, eta Samuelek bere Park Hillen jarraitu zuen bere lana. Ann Eliza misioan ikasi zuen (Emakumeen Ikastetxe Txerokiaren aurrekoan). Gero Vermonteko St. Johnsburyko Akademian ikasi zuen, osaba batekin bizi zelarik. 1846an Park Hillera itzuli zen, Ameriketako Estatu Batuetako Atzerriko Misioetarako Komisarioen Batzordeak irakasle izendatu zuenean.

1850eko apirilaren 16an, Worcester William S. Robertson irakaslearekin ezkondu zen, eta harekin hiru seme-alaba izan zituen, Alice Mary Robertson aktibista eta kongresukidea barne. Ann Robertson Tullahassee misiora joan zen irakasle. Maskoki hizkuntza ikasi zuen eta Itun Berria eta Itun Zaharreko zati handi bat itzuli zituen. Itzulpen batzuk prestatzeko, bere senarrarekin eta beste aditu batzuekin aritu zen elkarlanean.

Henry Kendall Collegen ere irakatsi zuen eta Muskogeen (Oklahoma) bizi izan zen. Bere lanaren aitorpen gisa, Wooster Collegek ohorezko titulu bat eman zion 1892an. Bizitza gehienean osasun-arazoak izan zituen eta 1905eko azaroaren 19an hil zen.

 Itzulpenak 

 Cesvs Klist em Opunvkv-herv Maro coyvte = the Gospel according to Matthew : translated from the original Greek into the Muskokee language (William Schenck Robertsonekin batera, 1875)
 Mvskoke nettcako cokv-heckv cokv esyvhiketv : Yvhiketv "Punvkv-herv esyvhiketv" momet cokv eti aenkvpvket. The Muskokee S.S. song-book. From gospel songs and other collections (1880)
 Pu pucase momet pu hesayecv Cesvs Klist en Testement Mucvsat. Klekvlke em punvkv mv ofv enhvteceskv cohoycte aossen tohtvlecicvhotet os (William Schenck Robertsonekin batera, 1887)
 Cokv Esvkvsvmkv hepluvlke em punvkv enhvteceskv es cohoyvte tohtvlecihocet os: the Book of Psalms (J. Edwardsekin batera, 1896)

 Erreferentziak 

 Kanpo estekak 

Kategoria:Tennesseetarrak
Kategoria:Ameriketako Estatu Batuetako kristauak
Kategoria:Emakume misiolariak
Kategoria:Ameriketako Estatu Batuetako hizkuntzalariak
Kategoria:Emakume hizkuntzalariak
Kategoria:Ameriketako Estatu Batuetako itzultzaileak
Kategoria:Emakume itzultzaileak
Kategoria:Bibliaren itzultzaileak
Kategoria:Ameriketako Estatu Batuetako irakasleak
Kategoria:Emakume irakasleak